Շայա Մելամուդ

**Շայա Մելամուդ** (, ), խորհրդային գեղանկարիչ և գրաֆիկական նկարիչ, Լենինգրադի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։

## Կենսագրություն
Ծնվել է 1911 թվականի օգոստոսի 13-ին, Օդեսայում (ըստ այլ աղբյուրների` Վոզնեսենսկում)։ 1931-1940 թվականներին սովորել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում, Կոնստանտին Յուոնի և Պավել Շիլինգովսկու մոտ։ 1940 թվականին ստացել է «Գեղանկարչության ֆակուլտետն ավարտելու վկայական` դիպլոմային աշխատանք պաշտպանելու իրավունքով»։ 1956 թվականին նա ներկայացրել և պաշտպանել է իր դիպլոմային աշխատանքը` «Ակադեմիկոս Լ. Բերգի դիմանկարը» և «Լենինգրադի լավագույն դարբին Դ. Շկրեդովի դիմանկարը»։ Նրան շնորհվել է գեղանկարչի որակավորում։

1939 թվականի վերջին Կուոկկոլեում մասնակցել է Իլյա Ռեպինի գեղարվեստական գանձերի և արխիվի ընդունման և համակարգման աշխատանքներին։ Եղել «Ռեպինը Պենատիում» (1940) գրքի համահեղինակ (Ի. Բրոդսկու հետ միասին) (1940):

1940 թվականից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների աշխատանքների հետ միասին։ Նա նկարել է դիմանկարներ, ժանրային և պատմական կոմպոզիցիաներ, բնանկարներ։ «Նևսկի պողոտան վերակառուցման ընթացքում» (1951), «Լենինգրադի լավագույն դարբին Դ. Շկրեդովի դիմանկարը» (1954), «Մարտենովյան արտադրամասի կռունկավարը», «Սիվերսկայա»(երկուսն էլ՝ 1957), «Ուրիցկու անվան ծխախոտի գործարանի առաջատար աշխատող Ս. Միրոնովի դիմանկարը» (1960), «Վիբա կուբա»(1961) և այլ նկարների հեղինակ է։

1990-ական թվականների սկզբին մի շարք արտասահմանյան ցուցահանդեսներում եվրոպացի հանդիսատեսին են ներկայացվել Շայա Մելամուդի աշխատանքները` լենինգրադյան նկարիչների աշխատանքների կազմում։

Նկարչուհի Ռաիսա Հետմանի ամուսինն է (1913-1983)։ Թատրոնի և կինոյի նկարչուհի Կիրա Մելամուդի հայրն է (ծնվ. 09.21.1940):

Մահացել է 1993 թվականի հոկտեմբերի 20-ին, Սանկտ Պետերբուրգում։

Շ. Մելամուդի աշխատանքները գտնվում են Ռուսաստանի, Ուկրաինայի, Գերմանիայի, ԱՄՆ-ի, Ֆրանսիայի և այլ երկրների թանգարաններում և մասնավոր հավաքածուներում։

## Ծանոթագրություններ

## Աղբյուրներ
* *И. А. Бродский, Ш. Н. Меламуд. Репин в Пенатах*. — Л.-М.: Искусство, 1940.
* *Выставка произведений ленинградских художников 1951 года. Каталог.* — Л.: Лениздат, 1951. — С.14.
* *Весенняя выставка произведений ленинградских художников 1954 года. Каталог*. — Л.: Изогиз, 1954. — С.14.
* *Серов В. Знать жизнь, показывать правду жизни* // Ленинградский альманах. Кн. 8. — Л.: Лениздат, 1954. — С. 306—311.
* *1917—1957. Выставка произведений ленинградских художников. Каталог.* — Л.: Ленинградский художник, 1958. — С. 21.
* *Выставка произведений ленинградских художников 1960 года. Каталог*. — Л.: Художник РСФСР, 1961. — С. 27.
* *Выставка произведений ленинградских художников 1961 года. Каталог*. — Л.: Художник РСФСР, 1964. — С. 82.
* *Справочник членов Ленинградской организации Союза художников РСФСР*. — Л.: Художник РСФСР, 1980. — С. 76.
* *Matthew Cullerne Bown. A Dictionary of Twentieth Century Russian And Soviet Painters. 1900 — 1980s.* — London: Izomar Limited, 1998.
* *Галерея советской живописи «Львиный мостик». Рождественский аукцион*. — СПб, 2003. — С. 4.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — С. 403. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт Петербург: «Первоцвет», 2007. — С. 76.
* *ECOLE DE SAINT-PETERSBOURG* : catalogue / ARCOLE / Etude Gros-Delettrez. — Paris: Drouot Richelieu, 27 Janvier, 1992. — INDEX 100 à 102.
* *Peintures Russes — РУССКИЕ ХУДОЖНИКИ* : catalogue / s.a. Servarts n.v. / Palais Des Beaux-Arts. — Bruxelles: Servarts s.a., 17 Fevrier, 1993. — 64 p. — Р. 39.

Կատեգորիա:Ռուս բնանկարիչներ
Կատեգորիա:Ռուս դիմանկարիչներ
Կատեգորիա:ԽՄԿԿ անդամներ
Կատեգորիա:Սանկտ Պետերբուրգի նկարիչների միության անդամներ